अर्णव गोस्वामी
अर्णब गोस्वामी (जन्म ७ मार्च १९७३ ) रिपब्लिक मिडिया नेटवर्कको प्रबन्ध निर्देशक र सम्पादक समेत रहेका एक भारतीय समाचार वाचक हुन्।   गोस्वामीको रिपब्लिक मिडिया नेटवर्कले हाल अङ्ग्रेजीमा रिपब्लिक टिभी, हिन्दीमा रिपब्लिक भारत र बङ्गालीमा रिपब्लिक बाङ्ला भन्ने तीनवटा च्यानलहरूको स्वामित्व राख्दछ।  

रिपब्लिक टिभी भन्दा पहिले गोस्वामी सन् २००६ देखि सन् २०१६ सम्म टाइम्स नाउ र इटी नाउको प्रमुख सम्पादक थिए।   यस अघि उनले एनडिटिभी र द टेलिग्राफमा पनि काम गरिसकेका थिए। सन् २०१६ नोभेम्बरमा गोस्वामीले टाइम्स नाउको प्रमुख सम्पादकको रूपमा राजीनामा दिएका थिए।   उनको स्वामित्व रहेको समाचार च्यानल रिपब्लिक टिभीले सन् २०१७ को मे महिनाबाट प्रशारण सुरु गरेको थियो।

प्रारम्भिक जीवन र परिवार 
गोस्वामीको जन्म गुवाहाटीमा सन् १९७३ मार्च ७ मा एक आसामी परिवारमा   मनोरञ्जन गोस्वामी र सुप्रभा गैन गोस्वामीको सन्तानको रूपमा भएको थियो।  उनको बुबा, मनरञ्जन गोस्वामी सन् १९६० को सुरुवातमा भारतीय सेनामा भर्ती हुँदै लगभग ३० वर्ष सेनामा सेवा गरेपछि उनी कर्नलको रूपमा सेवानिवृत्त भएका थिए।   सेवानिवृत्त भएपछि उनी भारतीय जनता पार्टीमा सामेल हुँदै गुवाहाटी क्षेत्रका लागि सन् १९९८ को लोकसभा चुनावमा पार्टीको असफल उम्मेदवार बनेका थिए।  उनले विभिन्न पुस्तकहरू लेख्दै सन् २०१७ मा असम साहित्य सभा पुरस्कार प्राप्तकर्ता बनेका थिए। अर्णवकी आमा सुप्रभा गैन-गोस्वामी एक लेखिका हुन्।

उनका बुवा हजुरबुबा रजनीकान्त गोस्वामी वकिल थिए। 

गोस्वामीका मामा सिद्धार्थ भट्टाचार्य गुवाहटी पूर्वी निर्वाचन क्षेत्रबाट भाजपाका लागि असाम विधान सभा सदस्य छन्। सन् २०१५ सम्म उनले भाजपाको असाम एकाइको नेतृत्व गरेका थिए।  

गोस्वामीको विवाह साम्यव्रत राय गोस्वामीसँग भएको थियो। उनी पत्रकारिता र रिपब्लिक टिभीको सह-मालिक पनि हुन्।   यस दम्पतीको एक छोरा चे गोस्वामी छ जसको नाम क्रान्तिकारी चे ग्वेभाराको नामबाट राखिएको हो।

शिक्षा 
एक सेना अधिकारीका छोरा गोस्वामीले भारतको विभिन्न भागका विद्यालयहरूमा भर्ना भएका थिए। उनले दिल्लीको सैन्य शिविरको सेन्ट मेरी विद्यालयबाट १०औँ कक्षाको परीक्षा उत्तीर्ण गर्दै जबलपुर सैन्य शिविरको केन्द्रीय विद्यालयबाट १२औँ कक्षाको परीक्षा उत्तीर्ण गरेका थिए।  गोस्वामीको दिल्ली विश्वविद्यालयको हिन्दु कलेजबाट समाजशास्त्रमा स्नातक तह पुरा गरेका थिए।   गोस्वामीले आफ्नो स्नातकोत्तर तह सन् १९९४ मा सामाजिक शास्त्रमा अक्सफोर्ड विश्वविद्यालयको सेन्ट अन्थोनी कलेजबाट पुरा गरेका थिए।

पत्रकारिता जीवन

टेलिग्राफ र एनडिटिभी 
गोस्वामीले पत्रकारको रूपमा कोलकातामा 'द टेलिग्राफ'बाट आफ्नो पत्रकारिता यात्रा सुरु गरेका थिए।  पत्रकारिता सुरु गरेको एक वर्षपनि नबित्दै उनी दिल्लीमा एनडिटिभीमा पत्रकारिताका लागि गएका थिए।    गोस्वामी सन् १९९६ देखि सन् २००६ सम्म एनडिटिभीको हिस्सा थिए।

विवाद र आलोचना

सम्मान 
सन् २००८ मा पत्रकारिता उत्कृष्टताका लागि गोस्वामीले रामनाथ गोयङ्का पुरस्कार जितेका थिए।  सन् २०१९ डिसेम्बरमा उनी सर्वसम्मतिले न्युज ब्रोडकास्टिङ सङ्घ अध्यक्षको रूपमा निर्वाचित भएका थिए।

सन्दर्भ सामग्रीहरू

बाह्य कडीहरू 

 कारवा पत्रिकामा प्रोफाइल
 व्यापार मानकमा प्रोफाइल

भारतीय टेलिभिजन प्रस्तुतकर्ताहरू
जीवित मानिसहरू
सन् १९७३ मा जन्म